
Līgums Nr. FM VID 2026/157
“Robotizētās auto mazgāšanas pakalpojumi Latvijas Republikā”


	[bookmark: _Hlk85274919]Rīgā 
	Dokumenta datums ir tā elektroniskās parakstīšanas datums 



[bookmark: _Hlk85274966]Valsts ieņēmumu dienests, tā _____ personā, kur_ rīkojas saskaņā ar ________ (turpmāk – Pasūtītājs), no vienas puses, un
_______, tās  ______ personā, kur__ rīkojas saskaņā ar _______ (turpmāk – Izpildītājs), no otras puses, abi kopā turpmāk saukti Puses, atsevišķi – Puse, pamatojoties uz iepirkuma “Robotizētās auto mazgāšanas pakalpojumi Latvijas Republikā”, identifikācijas Nr. FM VID 2026/157, rezultātiem, noslēdz šādu līgumu (turpmāk – Līgums):
1. LĪGUMA PRIEKŠMETS
Izpildītājs nodrošina Pasūtītājam tā vieglo pasažieru automobiļu un plašlietojuma vieglo automobiļu (turpmāk – Transportlīdzeklis) robotizētas mazgāšanas pakalpojumu Latvijas Republikā (turpmāk – Pakalpojums) saskaņā ar Līguma un tā pielikumu prasībām. 
1. LĪGUMA SUMMA UN NORĒĶINU KĀRTĪBA
1. Līguma kopējā summa ir 8 000,00 EUR (astoņi tūkstoši euro un 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļa likmi.
1. Līguma darbības laikā Izpildītājs sniedz Pakalpojumu saskaņā ar Pakalpojuma sniegšanas cenu EUR (ieskaitot PVN) attiecīgajā Pakalpojuma sniegšanas vietā Pakalpojuma sniegšanas brīdī, katrai Pakalpojuma sniegšanas reizei piemērojot nemainīgu ____% (_____________ procentu) atlaidi.  Tiks papildināts atbilstoši piedāvājumam.
1. Līguma kopējā summā ietvertas visas izmaksas, kas saistītas ar Līguma 1.punktā noteiktā Pakalpojuma sniegšanu.
1. Pakalpojuma sniegšanas cenā ir ietvertas visas izmaksas, kas saistītas ar Pakalpojuma nodrošināšanu, tajā skaitā, mazgāšanas un tīrīšanas līdzekļu izmaksas, administratīvās izmaksas, pēcapmaksas automazgātavas karšu vai čipu (turpmāk – Pakalpojuma karte) izgatavošanu, izsniegšanu un apkalpošanu saistītām izmaksām, nodokļiem (izņemot PVN) un nodevām,  izmaksām, kas saistītas ar nepieciešamo atļauju saņemšanu no trešajām personām un visām citām izmaksām, kas nepieciešamas Līguma savlaicīgai un kvalitatīvai izpildei.
1. Kopējā ikmēneša maksājuma summa veidojas no attiecīgajā mēnesī faktiski Pasūtītājam sniegto Pakalpojumu apjoma katrai Pakalpojuma kartei.
1. Līdz katra mēneša 5. (piektajam) datumam Izpildītājs sagatavo strukturētu elektronisko rēķinu (turpmāk - e-rēķins) atbilstoši normatīvo aktu prasībām un iesniedz Pasūtītājam e-rēķinu, nosūtot to Pasūtītājam uz e-adresi: EINVOICE_VID@90000069281 par iepriekšējā kalendārajā mēnesī faktiski sniegto Pakalpojumu apjomu un rēķina pārskatu, kur norādīts katrai Pakalpojuma kartei Pakalpojuma kartes numurs, Pakalpojumu sniegšanas vieta, laiks, Pakalpojuma cena un kopējā summa mēnesī sniegtajiem Pakalpojumiem. E-rēķins tiek uzskatīts par saņemtu nākamajā darba dienā pēc tā nosūtīšanas uz šajā apakšpunktā norādīto e-adresi. Tiks papildināts ar kontaktpersonu, kurai sūtams rēķina pārskats, ja e-rēķinā nav šī informācija nav iekļauta.
1. [bookmark: _Hlk85275933]Līguma 8.8.1.apakšpunktā noteiktā Pasūtītāja pilnvarotā persona (turpmāk – Pasūtītāja pilnvarotā persona) 5 (piecu) darba dienu laikā izskata, saskaņā ar Līguma 2.6.apakšpunktu iesniegtos dokumentus, un, ja Izpildītāja iesniegtie dokumenti ir atbilstoši, akceptē Izpildītāja iesniegtos dokumentus. 
1. [bookmark: _Hlk85275974]Ja Pasūtītāja pilnvarotā persona neakceptē Izpildītāja iesniegtos dokumentus, tā rakstiski, norādot iemeslus, par to informē Līguma 8.8.2.apakšpunktā noteikto Izpildītāja pilnvaroto personu (turpmāk – Izpildītāja pilnvarotā persona). Izpildītāja pilnvarotā persona izskata Pasūtītāja iebildumus 2 (divu) darba dienu laikā pēc iebildumu saņemšanas, un, ja Pasūtītāja pilnvarotās personas iebildumi ir pamatoti, veic korekcijas Līguma 2.6. apakšpunktā minētajos dokumentos. 
1. Pasūtītājs par saņemtajiem Pakalpojumiem veic samaksu ar pārskaitījumu uz Izpildītāja norādīto bankas norēķinu kontu 30 (trīsdesmit) dienu laikā no Līguma 2.6.apakšpunktā norādītā rēķina un rēķina pārskata akceptēšanas.
1. Par samaksas brīdi uzskatāms naudas pārskaitīšanas datums no Pasūtītāja norēķinu konta.
1. Ja piemēroto sankciju dēļ Pasūtītājam nav tiesības veikt samaksu Izpildītājam par faktiski saņemto Pakalpojumu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 3.18. apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
1. Pasūtītājam nav pienākums izlietot visu Līguma 2.1.apakšpunktā noteikto Līguma kopējo summu, iegādājoties Pakalpojumus saskaņā ar Līguma noteikumiem.
1. PUŠU SAISTĪBAS
2. Pasūtītāja pilnvarotā persona pasūta nepieciešamās Pakalpojuma kartes ar iespēju identificēt Pakalpojuma sniegšanas vietu, laiku, Pakalpojuma cenu un kopējo summu mēnesī sniegtajiem Pakalpojumiem, nosūtot pieteikumu Izpildītāja pilnvarotajai personai uz e-pastu _____________. Tiks papildināts atbilstoši piedāvājumam.
2. Pasūtītāja pilnvarotā persona nekavējoties informē Izpildītāju par nepieciešamību anulēt vai bloķēt Pakalpojuma karti tās nozaudēšanas, nozagšanas vai citādi trešās personas valdījumā nonākšanas vai citu iemeslu dēļ, nosūtot pieteikumu Izpildītāja pilnvarotajai personai uz e-pastu ____________ Tiks papildināts atbilstoši piedāvājumam. un vienlaikus piezvanot uz tālruņa numuru ______________ Tiks papildināts atbilstoši piedāvājumam. 
2. Pasūtītāja pilnvarotā persona informē Izpildītāju par nepilnībām, kas radušās Pakalpojuma sniegšanas gaitā (piem., Pakalpojums netiek sniegts pilnā apmērā, sniegts nekvalitatīvi vai tiek izmantoti mazgāšanas līdzekļi, kas neatbilst Līguma 3.11.apakšpunkta nosacījumiem), nosūtot pieteikumu Izpildītāja pilnvarotajai personai uz e-pastu ______________ Tiks papildināts atbilstoši piedāvājumam.
2. Izpildītājs, iepriekš vienojoties ar Pasūtītāja pilnvaroto personu par precīzu Pakalpojuma karšu saņemšanas laiku, izsniedz Talejas ielā 1, Rīgā Pasūtītājam Pakalpojuma kartes 10 (desmit) darba dienu laikā pēc Pasūtītāja pilnvarotās personas pieteikuma nosūtīšanas dienas (prognozējamais Izpildītāja izgatavoto, aktivizēto Pakalpojuma karšu skaits, uzsākot Līguma izpildi būs ne mazāks kā 30 (trīsdesmit) Pakalpojuma karšu vienības) vai apmaina nekvalitatīvas, neatgriezeniski bojātas, nozagtas, nozaudētas, bloķētas vai anulētas Pakalpojumu kartes, tās izsniedzot Pasūtītājam Talejas ielā 1, Rīgā, 5 (piecu) darba dienu laikā pēc Pasūtītāja pilnvarotās personas pieteikuma nosūtīšanas. Par Pakalpojuma karšu nodošanu – pieņemšanu Pušu pilnvarotās personas paraksta nodošanas – pieņemšanas aktu, kuru sagatavo Izpildītājs. 
2. Izpildītājs nekavējoties, bet ne vēlāk kā 10 (desmit) minūšu laikā pēc Pasūtītāja pilnvarotās personas Līguma 3.2.apakšpunktā minētā pieteikuma saņemšanas anulē vai bloķē attiecīgo Pakalpojuma karti.
2. Izpildītājs nodrošina, ka Pakalpojuma karti var izmantot tikai Pakalpojuma iegādei, veicot pēcapmaksu par saņemto Pakalpojumu.
2. Izpildītājam ir pienākums pēc Līguma darbības izbeigšanās nekavējoties anulēt vai bloķēt Pakalpojuma kartes.
2. 1 (vienas) darba dienas laikā pēc Pasūtītāja pilnvarotās personas pieprasījuma Izpildītājs nodrošina iespēju izsniegt Pasūtītājam informācijas apkopojumu par Līguma kopējās summas atlikumu visām Pasūtītājam izsniegtajām Pakalpojuma kartēm, gan atsevišķi izvērstu informāciju par veiktajām darbībām ar katru Pakalpojuma karti, nosūtot to uz e-pastu vid@vid.gov.lv, Zigmunds.Rubins@vid.gov.lv, Ineta.Denisko@vid.gov.lv. 
2. [bookmark: _Hlk85276653]Izpildītājs Pakalpojumu sniedz visās savās automazgātavās, kurās šādu Pakalpojumu var nodrošināt. Izpildītājs nodrošina, ka Rīgā ir vismaz 3 (trīs) automazgātavas un automazgātavas visos reģionos, kurus Izpildītājs ir norādījis uz Līguma noslēgšanas brīdi. Sākotnējais automazgātavu saraksts norādīts Līguma 2.pielikumā “Pakalpojumu sniegšanas adreses un darba laiki”, kā arī tajā norādītajos darba laikos, kuriem jābūt vismaz no plkst.9.00 līdz plkst.17.00 valsts noteiktajās oficiālās darba dienās. 
2. Pakalpojuma ietvaros veicamie darbi norādīti Līguma 1.pielikumā “Pakalpojuma tehniskā specifikācija un veicamie darbi”.
2. Izpildītājs, sniedzot Pakalpojumu, izmanto ķīmiskās vielas nav kaitīgas cilvēka veselībai, apkārtējai videi un Transportlīdzeklim.
2. Izpildītājs Pakalpojumu sniedz pilnā apjomā un kvalitatīvi, atbilstoši Līguma 1.pielikumā noteiktajiem veicamajiem darbiem un Līguma 2.pielikumā norādītajām adresēm un darba laikiem.
2. Izpildītājs par sniegtajiem Pakalpojumiem sagatavo rēķina pārskatu. 
2. Ja transportlīdzekļu virsbūves robotizēta mazgāšana  tiek izmantota atbilstoši pretendenta Pakalpojuma sniegšanas vietā noteiktajai kārtībai, tad no Pakalpojuma uzsākšanas brīža līdz Pakalpojuma pilnīgai izpildei Izpildītājs atbild par Transportlīdzekļa saglabāšanu. Pasūtītājs zaudējumu nodarīšanas gadījumā izvēlas vienu rīcības veidu no sekojošiem:
13. Pasūtītājs vēršas ar pretenziju pie Izpildītāja un Izpildītājs apņemas atlīdzināt zaudējumus, kas radušies Transportlīdzekļa bojājuma gadījumā, ja minētais bojājums radies Pakalpojuma sniegšanas laikā Izpildītāja vainas dēļ. 
13. Pasūtītājs vēršas pie apdrošinātāja ar pieteikumu par zaudējumu, kas radušies Transportlīdzekļa bojājuma gadījumā, ja minētais bojājums radies Pakalpojuma sniegšanas laikā Izpildītāja vainas dēļ, atlīdzību. Apdrošinātājam ir tiesības vērsties pie Izpildītāja ar regresa prasību.
2. Izpildītājs garantē, ka tam ir uz Līguma noslēgšanas brīdi un visā Līguma darbības laikā būs spēkā esoši Valsts vides dienesta vismaz “C” kategorijas piesārņojošas darbības apliecinājumi tām automazgātavām (automazgātavu adresēm), kurās Izpildītājs sniedz Līgumā noteiktos Pakalpojumus, kas izsniegti saskaņā ar Ministru kabineta 2004.gada 22.aprīļa noteikumiem Nr.380 “Vides prasības mehānisko transportlīdzekļu remontdarbnīcu izveidei un darbībai” un saskaņā ar Ministru kabineta 2010.gada 30.novembra noteikumiem Nr.1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai”.
2. Izpildītājam Līguma darbības laikā, nodrošinot nepārtrauktu Līguma 3.9.apakšpunkta prasību izpildi (automazgātavu skaita un teritoriālā izvietojuma ziņā), ir tiesības Līguma izpildei piesaistīt jaunas automazgātavas vai atteikties no kādas automazgātavas izmantošanas Līguma izpildē, nesamazinot minimālo skaitu Rīgā, kas sākotnēji norādīti Līguma 2.pielikumā. Šādā gadījumā Izpildītāja pilnvarotā persona elektroniski informē Pasūtītāja pilnvaroto personu 5 (piecas) darba dienas pirms paredzamo izmaiņu veikšanas.
1. LĪGUMA SPĒKĀ ESAMĪBA
3. [bookmark: _Hlk85277822]Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
3. [bookmark: _Hlk85277854]Pasūtītājs pasūta Pakalpojumus Izpildītājam līdz brīdim, kamēr iestājas vismaz viens no sekojošiem nosacījumiem (atkarībā no tā, kurš nosacījums iestājas pirmais):
1. [bookmark: _Hlk85277884]ir pagājuši 24 (divdesmit četri mēneši no līguma spēkā stāšanas dienas);
1. [bookmark: _Hlk85277899]ir izlietota Līguma 2.1.apakšpunktā noteiktā Līguma kopējā summa.
3. Līgums ir spēkā līdz Pušu saistību pilnīgai izpildei.
3. Puses ir tiesīgas vienpusēji izbeigt Līguma darbību, brīdinot par to rakstiski otru pusi vismaz 30 (trīsdesmit) dienas iepriekš.
3. Pasūtītājs ir tiesīgs nekavējoties ar rakstisku paziņojumu izbeigt Līguma darbību, ja:
4.  Izpildītāja rīcībā nav spēkā esošs Valsts vides dienesta vismaz “C” kategorijas piesārņojošas darbības apliecinājums tai automazgātavai/ām (automazgātavas/ju adresei/ēm), kurā/ās Izpildītājs sniedz Līgumā noteiktos Pakalpojumus, kas izsniegts saskaņā ar Ministru kabineta 2004.gada 22.aprīļa noteikumiem Nr.380 “Vides prasības mehānisko transportlīdzekļu remontdarbnīcu izveidei un darbībai” un saskaņā ar Ministru kabineta 2010.gada 30.novembra noteikumiem Nr.1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai”.
3. Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Izpildītājam, 
5.  ja atbilstoši Starptautisko un Latvijas Republikas nacionālo sankciju likumam Līguma 3.18. apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta.
5. ja uz Izpildītāju Līguma spēkā esības laikā iestājas kāds no nosacījumiem, kas izriet Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā. 
1. PUŠU ATBILDĪBA
4. Ja Pasūtītājs savlaicīgi neveic samaksu par saņemto Pakalpojumu, Izpildītājs prasa un Pasūtītājs maksā līgumsodu 0,5 % (puse no viena procenta) apmērā no saņemtā Pakalpojuma cenas par katru nokavēto maksājumu dienu, bet kopsummā ne vairāk kā 10 % (desmit procentu) apmērā no saņemtā Pakalpojuma cenas.
4. Par Līguma 3.5.apakšpunktā noteiktā termiņa kavējumu, Pasūtītājs prasa un Izpildītājs maksā līgumsodu EUR 10,00 (desmit euro un 00 centi) apmērā par katru kavējuma stundu, bet ne vairāk kā EUR 200,00 (divi simti euro un 00 centu).
4. [bookmark: _Hlk85277470]Ja Izpildītājs nenodrošina Pakalpojuma sniegšanu Līguma 3.9.apakšpunktā norādītajās automazgātavās norādītajos laikos ilgāk par 1 (vienu) darba dienu no Pasūtītāja pretenzijas nosūtīšanas dienas, tad Pasūtītājs prasa un Izpildītājs maksā līgumsodu 50,00 EUR (piecdesmit euro un 00 centu) par katru nokavēto darba dienu, bet ne vairāk kā EUR 500,00 (pieci simti euro un 00 centu). 
4. Ja Izpildītājs prettiesiski izpauž Līguma 6.1.apakšpunktā norādītās ziņas, tad Pasūtītājs prasa un Izpildītājs maksā līgumsodu 100,00 EUR (viens simts euro un 00 centu) apmērā par katru ziņu prettiesiskās izpaušanas gadījumu.
4. [bookmark: _Hlk85277623]Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā stundā/dienā pēc Līgumā noteiktā saistības izpildes termiņa un ietver stundu/dienu, kurā saistība izpildīta. Līgumsodu aprēķina no attiecīgās summas bez PVN.
4. Pusēm ir pienākums atlīdzināt otrai pusei nodarītos zaudējumus, ja tādi ir radušies Puses prettiesiskas darbības vai bezdarbības rezultātā, un ir konstatēts un pierādīts zaudējumu esamības fakts un zaudējumu apmērs, kā arī cēloniskais sakars starp attiecīgo darbību vai bezdarbību un nodarītajiem zaudējumiem.
4. Līgumsoda samaksa neatbrīvo Puses no pārējo Līguma saistību izpildes un zaudējumu atlīdzināšanas.
1. KONFIDENCIALITĀTE
5. Izpildītājs apņemas visā Pušu sadarbības laikā, kā arī pēc tam neizpaust trešajām personām sakarā ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju. Visa informācija, ko Pasūtītājs sniedz Izpildītājam saistībā ar Līguma izpildi, kā arī Līguma izpildes laikā, tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstiskas piekrišanas.
5. [bookmark: _Hlk85278191]Līguma 6.1.apakšpunktā minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos un atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.
5. Puses ar Līguma 6.1.apakšpunktā minētās informācijas prettiesisku izpaušanu Līguma ietvaros saprot – informācijas nodošana mutiski, rakstiski, elektroniski vai jebkādā citā tehniskā veidā, tās kopēšana, pavairošana, kopēšana datu nesējos (disketēs, CD diskos, mini diskos, kā arī citos informācijas datu uzglabātājos), izplatīšana, pārdošana, dāvināšana, iznomāšana, izmainīšana, pārveidošana, labošana un nodošana trešajām personām vai citas līdzīgas darbības ar informāciju.

1. NEPĀRVARAMA VARA
6. Ja kāda no Pusēm nevar pilnīgi vai daļēji izpildīt savas saistības tādu apstākļu dēļ, kurus izraisījusi jebkāda veida dabas stihija, ugunsgrēks, militāras akcijas, blokāde vai eksporta aizliegums Preces piederumu ražotājvalstī, ja otra Puse tos nevarēja saprātīgi prognozēt un ietekmēt, saistību izpildes termiņš, Pusēm rakstveidā vienojoties, tiek pagarināts par laiku, kas vienāds ar minēto nepārvaramas varas apstākļu izraisīto aizkavēšanos.
6. Par nepārvaramu varu netiek uzskatīti Preces defekti vai tās piegādes kavējumi  (ja vien minētās problēmas tieši neizriet no nepārvaramas varas).
6. Pusei, kurai kļuvis neiespējami izpildīt saistības nepārvaramas varas apstākļu dēļ, 3 (trīs) dienu laikā jāpaziņo otrai Pusei par šādiem nepārvaramas varas apstākļiem. Minētajam paziņojumam jāpievieno atzinums, kuru izsniegusi kompetenta institūcija un kas satur nepārvaramas varas apstākļu darbības apstiprinājumu un to raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.

1. CITI NOTEIKUMI
7. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
7. Visa Pušu savstarpējā sarakste šī Līguma priekšmeta sakarā, kā elektroniskā, tā izdrukas (papīra formā) nepieciešamības gadījumā var kalpot par pierādījumiem. Pasūtītāja un Izpildītāja (to pilnvaroto personu, kas noteiktas Līguma 8.8. apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. E-pasta vēstule Pusēm ir saistoša tikai tad, ja vēstule sūtīta no Līgumā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Izpildītāju par Līgumā noteikto termiņu neievērošanu, kā arī uzdevumu neizpildi.
7. [bookmark: _Hlk85278436]Ja kādai no Pusēm tiek mainītas Pušu pilnvarotās personas vai kādi Līgumā minētie Pušu vai to pilnvaroto personu rekvizīti – tālruņa, faksa numuri, elektroniskā pasta adreses, adreses, amati, struktūrvienību nosaukumi u.c. šāda veida informācija, tad tā nekavējoties rakstiski paziņo par to otrai Pusei. Šāds paziņojums kļūst saistošs otrai Pusei 7. (septītajā) dienā pēc tā nodošanas pastā, ja paziņojums nosūtīts kā ierakstīts pasta sūtījums. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darba dienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz visiem Līgumā un tā pielikumos minētajiem Pušu pārstāvjiem (atbildīgajām personām, kontaktpersonām) un to rekvizītiem. Vēstules par šajā Līguma apakšpunktā minētās informācijas nomaiņu no Pasūtītāja puses ir tiesīgs sūtīt Valsts ieņēmumu dienesta patstāvīgas struktūrvienības vadītājs, vadītāja vietnieks vai persona, kura tos aizvieto.
7. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam. Izpildītājs brīdina Pasūtītāju par šādu apstākļu iestāšanos 1 (vienu) mēnesi iepriekš.
7. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiek risināts tiesā Latvijas Republikas normatīvajos aktos noteiktajā kārtībā.
7. Jebkuri Līguma papildinājumi vai grozījumi ir noformējami rakstiskā formā un stājas spēkā pēc to abpusējas parakstīšanas, izņemot Līguma 3.16. un 8.3.apakšpunktā minētajos gadījumos, un ir Līguma neatņemama sastāvdaļa. Puses var veikt šādus būtiskus Līguma grozījumus – grozīt Līguma 1.pielikumā noteiktos darbus, ja šādu grozījumu nepieciešamību pamato objektīvi apstākļi, Līgumā noteiktos termiņus, kas nav atkarīgi no Pušu gribas vai, lai novērstu kļūdas.
7. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajai personai bez otras Puses rakstiskas piekrišanas.
7. Puses vienojas, ka ar Līguma izpildi saistītos jautājumus (nosūtīs Pakalpojumu karšu pasūtīšanas, maiņas un/vai bloķēšanas pieteikumus, iesniegs pretenzijas, veiks saraksti,  u.tml.) risinās šādas Pušu pilnvarotās personas:
7. no Pasūtītāja puses –
7. no Izpildītāja puses – 
7. Pasūtītāja pilnvarotās personas nav tiesīgas veikt grozījumus Līgumā un tā pielikumos.
7. Izpildītājs 2 (divu) darbdienu laikā rakstveidā informē Pasūtītāju:
9. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
9. ja mainās Izpildītāja valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība.
7. Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
7. [bookmark: _Hlk48811304]Līgums ir sastādīts uz 7 (septiņām) lapām. Tā neatņemama sastāvdaļa ir 1.pielikums uz 1 (vienas) lapas, 2.pielikums uz 2 (divām) lapām. Līgums sastādīts latviešu valodā elektroniska dokumenta veidā un parakstīts ar drošu elektronisko parakstu.
1. PUŠU REKVIZĪTI 
	[bookmark: _Pircējs]Pasūtītājs:
Valsts ieņēmumu dienests
Talejas iela 1, Rīga, LV-1978
Vienotais reģ. Nr. 90000069281
PVN maksātāja Nr. LV90000069281
Tālr.: 67122689
E-pasts: vid@vid.gov.lv 
Norēķinu rekvizīti: 
Valsts kase
Kods: TRELLV22
Konta Nr.: LV26TREL2130056037000
	Izpildītājs:
Nosaukums
Vienotais reģ. 
PVN maksātāja Nr.
Tālr. 
E-pasts:  
Norēķinu rekvizīti:



	
________________
	
Pārstāvis:  



DOKUMENTS IR PARAKSTĪTS ELEKTRONISKI
AR DROŠU ELEKTRONISKO PARAKSTU UN SATUR LAIKA ZĪMOGU


1.pielikums
Līgumam Nr. FM VID 2026/157

[bookmark: _Hlk85275158]Dokumenta datums ir tā elektroniskās
 parakstīšanas datums

Pakalpojuma tehniskā specifikācija, veicamie darbi

Valsts ieņēmumu dienests, tā ģenerāldirektora vietnie__, ______ personā, kur_ rīkojas saskaņā ar __________ pilnvaru ________ (turpmāk – Pasūtītājs), no vienas puses, un
_______________, tās  __________________personā, kur_ rīkojas saskaņā ar _______________(turpmāk – Izpildītājs), no otras puses, abi kopā turpmāk saukti Puses, atsevišķi – Puse, pamatojoties uz iepirkuma “Robotizētās auto mazgāšanas pakalpojumi Latvijas Republikā”, iepirkuma identifikācijas Nr. FM VID 2026/157, rezultātiem, vienojas par šādiem vieglo pasažieru automobiļu un plašlietojuma vieglo automobiļu mazgāšanas un tīrīšanas (virsbūves robotizētā mazgāšana) darbiem, tehnisko specifikāciju:

	Pakalpojuma ietvaros izpildāmās darbības
	Izpildītāja piedāvājums

	Virsbūves mazgāšana (mazgāšanas veids - robotizēts):
· Skalošana;
· riteņu disku mazgāšana;
· virsbūves apstrāde ar ķīmiskām vielām;
· putu uzklāšana;
· mazgāšana;
· vaska uzklāšana;
· pilnīgi sausa nožāvēšana.
	Sudrabs Plus programma iekļauj:
Virsbūves mazgāšanu, riteņu mazgāšana, skalošana, žāvēšana, vaskošana


Pušu paraksti
	Pasūtītājs
	Izpildītājs

	

____________________


	

____________________

 


[bookmark: _Hlk85275264]DOKUMENTS IR PARAKSTĪTS ELEKTRONISKI
AR DROŠU ELEKTRONISKO PARAKSTU UN SATUR LAIKA ZĪMOGU


2.pielikums
Līgumam Nr. FM VID 2026/157

Dokumenta datums ir tā elektroniskās
 parakstīšanas datums


Pakalpojuma sniegšanas adreses un darba laiki

Valsts ieņēmumu dienests, tā ģenerāldirektora vietnie___, _____________personā, kur_ rīkojas saskaņā ar (turpmāk – Pasūtītājs), no vienas puses, un
__________, tās  ________ personā, kur_ rīkojas saskaņā ar ____________ (turpmāk – Izpildītājs), no otras puses, abi kopā turpmāk saukti Puses, atsevišķi – Puse, pamatojoties uz iepirkuma “Robotizētās auto mazgāšanas pakalpojumi Latvijas Republikā”, iepirkuma identifikācijas Nr. FM VID 2026/157, rezultātiem, vienojas par šādām automazgātavu adresēm un darba laikiem:
Tiks papildināts atbilstoši Izpildītāja piedāvājumam
	Nr.
	Pakalpojuma sniegšanas adrese

	Pakalpojuma sniegšanas laiks*

	1.
	
	

	2.
	
	

	3.
	
	



Pušu paraksti

	Pasūtītājs
	Izpildītājs

	

__________

	

_______________




DOKUMENTS IR PARAKSTĪTS ELEKTRONISKI
AR DROŠU ELEKTRONISKO PARAKSTU UN SATUR LAIKA ZĪMOGU
